JohanHeinsen/ENO huggingface dataset:
Odense Adresse-Contoirs Efterretninger, 1842-05-09
Jfølge andre Privatbreve ere følgende Gader. og Bygninger afbrændte: Neuer Wall med Stadthaus, Stadt=Posthaus, Stadt Paris Stadt Petersborg, König v. Preussen, König v. England; Sonne; Alte Wallstrasse; Jungfernstieg bey der Alster; Grosser Buhrstah; Sr. Johannis Strase, Grosser Backerstrasse, kleine Johannisstrase, Hopfenmarkt, groser wilder Mann, St. Nicolai Kirken, Børsenhalle, den nye og den gamle Børs, Banken.
Odense Adresse-Contoirs Efterretninger, 1842-05-09
J et andet Privatbrev fra i Fredags meldes: "En frygtelig Brand hjemsøger i dette Øieblik Hamborg, Efter Sigende skal den være opkommet hos en Jøde, som handlede med Pjalter. Den skjønneste Deel af Byen ligger alt i Aske. Jgaar Aftes Kl. 5 saae jeg, ikke uden en Taare i Øiet, den skjønne Nicolai=Kirke styrte sammen, efterat Jlden 6 Timer forud havde tændt i Taarnet. Hele Hopfenmarkt, Gjæstgiverstedet, um wilden Manninclus. dannede et Jldhav af skrækkeligste Udseende. De første Familier ere leirede paa Volden. J dette Øieblik staaer hele den gamle Jungfernstieg, Neuer Wall og omliggende Gader i lys Lue. Man opbyder Alt, for at redde de andre Kirker. Den gamle og den nye Børs ligge i Aske. Nogle Efterretninger melde med en vis Bestemt. hed, at Jlden skal være opkommet hos en Cigarfabrikant, der siges at være født i Ringkjøbing, men dette Rygte er nok mindre paalideligt. Altona skal være overfyldt med Udvandrende fra de afbrændte Gaarde.
Odense Adresse-Contoirs Efterretninger, 1842-05-09
Mandagen den 9 Mai 1842. Diligencen fra Hamborg ankom hertil i Middags, men medbragte ingen hamborgske Aviser. Jfølge Privatbreve skal Jlden i Hamborg endnu have raset i Løverdags ved Diligencens Afgang. St. Petri Kirke var falden. - Allerede den 6 ds. bød Man i Altona 200 Mark for en Vogn til Hamborg og - kunde ingen Vogn faae. (Da Udsigten til at faae de sædvanlige hamborgske Aviser nu saaledes er sat i Bero, bar Udgiveren øieblikkelig idag abonneret paa "Altonaer Merkurn, hvormed Man indtil videre vel maa lade sig nøie).
Odense Adresse-Contoirs Efterretninger, 1842-05-09
Udlandet. Det med Gaarsposten ankomne enkelte Nummer af Børsenhalle- og "Neue Zeitung, indeholder ingen Nyhed af særdeles politisk Jnteresse. Fra Jtalien meldes kun, at Kongen af Neapels tvende Søstre skulle bortgiftes, den Ene med en østerrigsk Erkehertug (en Fætter, til Dronningen), og den Anden med Dom Pedro, Keiser af Brasilien. - J Ægypten vilde Man vide, at Mehemed Alis Søn, Said Pascha, har beilet til Sultan Abdul=Medschids yngste Søster, der nu er 14 Aar gammel.
Odense Adresse-Contoirs Efterretninger, 1842-05-09
Fædrelandet. Offentlige Foranstaltninger. Af Budgettet for 1842 erfares, at der i sin Tid ved Ægtepagterne er bestemt for Hs. Maj. Dronningen en Morgengave=Rente, af 800 Rbd., betragtet som 5 pCt. Rente af en Kapital af 8000 Species, samt at Hs. K. H. Kronprindsessens Appanage ved de under 10 Juni f. A. oprettede Ægtepagter er bestemt til 22,000 Rbd. Endvidere er oplyst, at den Appanage paa 1600 Rbd., som var tillagt Hs. Durchl. den afdøde Prinds Emil af Augustenborg, ifølge allerhReskript af 29 Septbr. f. A. er gaaet over paa Prindsens efterladte fire Døttre.
Odense Adresse-Contoirs Efterretninger, 1842-05-09
Hs. Maj. Kongen har behaget at udnævne Geheimeraad Prof. Nagele i Heidelberg til Ridder af Dannebrogordenens 3die Klasse, og at tilstille ham Ordenen med en naadig Skrivelse, hvori Allerhøistsamme ved Siden af Geheimeraad Nageles Fortjenester af Lægevidenskaben, omtaler med Ære den særdeles Beredvillighed, hvormed denne stedse har bestræbt sig for at gjøre Opholdet ved Heidelbergs Universitet saa gavnligt som muligt for de danske Studerende.
Odense Adresse-Contoirs Efterretninger, 1842-05-09
Jfølge kongelig Resolution af 28 f. M. er Baron C. L. J. A. D. Gersdorff under Navn af Gersdorff Hardenberg-Reventlow ophøiet i den grevelige Stand, tilligemed de ægte Descendenter, der maatte nedstamme, fra hans Ægteskab med Jda Augusta, Grevinde til Hardenberg-Reventlow.
Odense Adresse-Contoirs Efterretninger, 1842-05-09
Cand. juris E. A. Heilbuth er for nogle i Kjøbenhavnsposten indrykkede Artikler, der saavel ere fornærmelige for den vestindiske Administration som imod Generalgouvernøren, ved Høiesteret dømt til 2 Aars Censur og en Mulkt af 300 Rd. Vest. Courant.
Odense Adresse-Contoirs Efterretninger, 1842-05-09
Videnskabelighed. Til Almindelig Forberedelsesexamens skriftlige Prøve i dette Foraar meldte i Kjøbenhavn sig 62 Aspiranter. Udfaldet af den mundtlige Prøve var følgende: af 23 ustuderede Jurister erholdt 3 Charakteren meget godt, 6 godt, 6 maadeligt og 8 bleve ikke antagne; af 7 Polytechnikere erholdt 3 godt, 1 maadeligt, 3 ikke antagne; af 16 Pharmaceuter fik 4 godt, 3 maadeligt, 9 ikke antagne; af 12 Veterinærer fik 3 godt, 3 maadeligt, 6 ikke antagne; af 4 Forststuderende fik 1 meget godt, 1 godt, 1 maadelig og 1 ikke antagen.
Odense Adresse-Contoirs Efterretninger, 1842-05-09
Juridisk Embedsexamen. Den 4 ds. O. Stephensen land. og E. A. Juel hand ill. Resultatet ved denne nu fuldendte Examen var, at 8 fik land., 5 hand ill., 1 forlod Examen og En udeblev fra samme.
Odense Adresse-Contoirs Efterretninger, 1842-05-09
- Jfølge Kbhposten ere de tvende danske Naturforskere, Assistent ved den botaniske Have i Kjøbenhavn Wahl, Ridder af Æreslegionen, og Zoologen H. Krøyer, Ridder af Æreslegionen, af Universitetet i Rostock meddeelte Doctorværdigheden i Philosophien.
Odense Adresse-Contoirs Efterretninger, 1842-05-09
- Jfølge "Dagen" har Freqventsen ved Kunstacademiets Udstilling paa Charlottenborg iaar naaet en overordentlig Størrelse. Allerede i den forløbne Maaned have henved 14,000 Entreebilletter været afsatte, og dog ville Besøgene, ifølge de tidligere Aars Erfaringer, forholdsmæssigen tiltage betydeligen i den endnu tilbagestaaende Tid af Udstillingen. "Dagen" antager det for afgjort, at denne stærke Tilvæxt i Freqventsen, fornemmeligen maa tilskrives den iaar foretagne Nedsættelse i Priis.
Odense Adresse-Contoirs Efterretninger, 1842-05-09
Tildragelser. J Fredags Formiddags udbrød der i Sundbyøster paa Amager Jld, som især paa Grund af Blæsten og Husenes Straatag, hurtigt greb om sig og lagde henved 20 Steder (Gaarde og Huse) i Aske.
Odense Adresse-Contoirs Efterretninger, 1842-05-09
Berl. Tid. for i Løverdags melder nu om Branden: "Omtrent Kl. 9 1/2 igaar Morges udbrød Jlden, der efter de Flestes Sigende først skal være opkommen i en Ladebygning til en af de afbrændte Gaarde. Da Gaarde og Huse, vare saa at sige indbyggede i hverandre og alle vare tækkede med Straa, omspændte Jlden saa hurtigen hele den sammenliggende Masse Bygninger, at det ikke var muligt at redde nogen af dem, ja selv tvende Huse, der dog laae omtrent 1000 Skridt fra det egentlige Brandsted, afbrændte derved, at Jldfunker af Blæsten førtes hen paa deres Tage og antændte dem. 3 Gaarde og 14 Huse, ere afbrændte, og det Meeste af Byen vilde vistnok være gaaet i Løbet, saafremt ikke en stor tegltækket Bygning, den saakaldte Røde-Gaard, havde sat en Skranke for Jlden. Alle Bygninger skulle være assurerede ligesom ogsaa Jndboet hos de 3 Gaardmænd, hvorimod dette Sidste ikke skal være Tilfældet hos de 14 Huusmænd. Saagodt som aldeles Jntet blev reddet. Ogsaa 2 Mennesker bleve Offre for Jlden, nemlig en gammel Huusmand og en Enke Md. Frydensberg, der, efter at hun først havde reddet sine smaa Børn ud fra Brandstedet, var vendt tilbage til dette for at faae reddet noget af Jndboet og blev fundet liggende qvalt ved Stalddøren, saa at hun formodentlig har været inde i Stalden for at see om Kreaturerne vare slupne løse. Først mellem Kl. 12. og 1 om Middagen var Man saavidt Herre over Jlden, at Man kunde see, at der ingen Fare var for den øvrige Deel af Byen, men endnu Løverdag Morgen brændte det i Tomterne. Foruden, at der var flere Sprøiter fra Kjøbenhavn tilligemed Brandfolk ude ved Brandstedet, bidroge ogsaa Artilleristerne til at slukke Jlden. Under flere af deres Officerers Commando havde de viist en Jver og arbeidet med en Orden og Ufortrødenhed, som det vistnok isærdeleshed skyldes, at den allerede store Ulykke ikke blev endnu større.
Odense Adresse-Contoirs Efterretninger, 1842-05-09
Fra Nykjøbing paa Falster meldes, at der Natten, til den 21 April er udenfor Kraghauge bortstiaalet alt Jerntøiet af en amerikansk Plov samt en Hjulbør. Gierningsmanden til disse Tyverier er rimeligviis en og samme Person, og har uden Tvivl ogsaa samme Nat begaaet Jndbrud hos Tømmermand Hansen i Kraghauge, hvor Laasen til Bihuset fandtes opbrudt, Taget til samme i Stykker og Kuben henslængt i Haven. Kjæltringen synes derfra at være gaaet til Henrik Vævers Bihauge, hvor han har taget Hætterne af hans Bier og dreiet alle Stagerne, hvorpaa han endvidere hos Slagter Thuesen har stiaalet 12 Pd. Hampegarn.
Odense Adresse-Contoirs Efterretninger, 1842-05-09
Blandinger. Hr. Muth=Rasmussens Concert i Slotskirken i Kbhavn har været besøgt af saare mange Tilhørere, der alle fandt sig i høi Grad tilfredsstillede ved Arrangementet og Udførelsen.
Odense Adresse-Contoirs Efterretninger, 1842-05-09
Efter forudgaaet Jndbydelse samledes i Kjøbenhavn i Løverdags paa Børsen endeel Deeltagere af Selskabet af 28 Maifesten. Det blev med 28 imod 25 Stemmer vedtaget, at Festen iaar skal afholdes og der valgtes til Præsidenter Magister Monrad, Overlærer, Olsen og Grosserer Owen.
Odense Adresse-Contoirs Efterretninger, 1842-05-09
Paa Guldsmedmester C. Larsens Værksted i Kjøbenhavn (Hjørnet af gammel Mønt og Regnegade) forevises nu flere galvanisk forgyldte Arbeider.
Odense Adresse-Contoirs Efterretninger, 1842-05-09
Mandagen den 25 April var en glimrende Hof maskerade paa Augustenborg, der udmærkede sig ved en stor Pragt og en Mængde Charakteermasker. Et tre Gange gjentaget: Leve, udbragtes for den hertugelige Familie. Det flensborgske Dampskib befordrede paa dets fjerde Tour i det Hele 230 Passagerer. Jgaar 8 Dages foretog det en Lysttour til Sønderborg, hvorhen det seilede i 2 Timer med en Mængde Passagerer. Den bertugelige Familie behagede at tage Skibet i Øiesyn.
Odense Adresse-Contoirs Efterretninger, 1842-05-09
Paa næstkommende Søndag foretages en Tour til Warnemunde i Meklenborg.
Odense Adresse-Contoirs Efterretninger, 1842-05-09
J Kjøbenhavn have i afvigte Marts og April Maaneder fundet 11 Selvmord Sted, nemlig 4 i Marts og 7 i April. Af Selvmorderne have 7 været Mandfolk og 4 Fruentimmer. Blandt Mandspersonerne have 5 hængt, sig og 2 druknet sig, hvilken sidste Aflivelsesmaade alle Fruentimmerne have valgt.
Odense Adresse-Contoirs Efterretninger, 1842-05-09
J Ribe Avis fortælles, at der i Ribe forleden Dag blev dræbt en hvid Puddelhund, der tilhørte en Fremmed og som ikke var syg eller havde forbrudt Andet, end viist sig paa Gaden uden Mundkurv, medens dens Herre var gaaet hen for at kjøbe een.
Odense Adresse-Contoirs Efterretninger, 1842-05-09
Jnd- og udklarerede Skibe ved Odense Toldkammer. Jndgaaede: den 6 Mai, P. Brag af Sønderborg, fra Hol nis, Jagten den unge Tobias med Muur- og Tagsteen; den 7de, J. Hansen af Odense, fra Horsens, Jagten Prøven med Brænde, K. R. Fischer af Odense, fra Aalborg, Jagten den unge Hans med Havre og Pottemagerarbeide.
Odense Adresse-Contoirs Efterretninger, 1842-05-09
Udgaaede: den 6 Mai, Gullichsen af Sandefjord, til Norge, Sluppen Doris med Korn og Kartofler; O. Thornøe af Odense, til Norge, Jagten de 3 Sødskende med Korn; den 7de, Rheehorff af Arnis, til Stettin, Jagten Marie med Ballast: M. Fischer af Odense, til Kjøbenhavn, Jagten Johanne Marie med Stykgods.
Odense Adresse-Contoirs Efterretninger, 1842-05-09
Kjøbenhavns Bors-Cours den 6 Mai 1812. Hamb. 2 M. - k. S. 200. 4 pCt. uopsigelige RigsbankOblig. 101 a 101 1/2 Rbd. r. S. Spec. 200, Bank-Disconto .... 4 pCt. 4 pCt. norsk Laan ved Hambro og Søn af 1828. 100 12-1. S. Norske Spec. Sedl. pr. 100. 4 pCt. nye norske Oblig. af Sp. - a - Rbd. Sedl. 1831. - a - 1 r. S. 4 pCt. Kongel. Obligationer. (u. Rente) 100a 100 ½ R. Sdl. 4 pCt. dito 100 1/2 a - i Bco. Nationb. Obl. (af Laan 1 Febr. 3 pCt. eng. Laan 79 1/2 - L. S. 1820) 100 1/2 a - Rbd. r. S. Bank-Actier - 4 - r. S.
Odense Adresse-Contoirs Efterretninger, 1842-05-09
Kjøbenhavns Torvepriser den 7 Mai 1812. Hvede. 6 Rd. 32 s. a Rd. 32 s. Ærter. 5 R. 61s. 7 R. 18. Rug. 4 Rd. 92 s. - Rd. 92 s. Flesk, røg. R. 88 s. -2 R. 16 s. Byg, 2rad. 3 Rd. 80. - Rd. 16s. Dito, grøns. 1 R. 56 s. - R. 81. Smør, Pd 1 Mk. 6 s. - Mk. 106. Byg, Brad. 3 Rd. 18. 3 Rd. 768. Havre.. 2 Rd. 92 s. 3 Rd. 32 s. Æg, Snees. 1 Mk. 1s. - Mk. 3 s. Sjællandsk Smør, Fjerding 12 Rd. - Mk. s. a 11 Rd. 1 Mk. 8 s.
Odense Adresse-Contoirs Efterretninger, 1842-05-09
AVERTISSEMENTS. At Told- og Consumtions=Kasserer i Odense C. Bourgedis, den 29 f. M. omskiftede Tiden med Evigheden, bekjendtgjøres herved sørgeligst for hans fraværende Slægt og Venner. Odense den 4 Mai 1812.
Odense Adresse-Contoirs Efterretninger, 1842-05-09
At min uforglemmelige Mand, mine 3 uforsørgede Børns kjærlige og stræbsomme Fader, Kjøbmand G. F. Esmann, efter nogle Dages Sygdom af Gigtfeber, blev os ved Døden berøvet den 27 d. M. om Middagen Kl. 12 1/2, det bekjendtgjøres herved sørgeligst for fraværende Slægt og Venner. H. C. Esmann, Nyborg den 29 April 1842. fød Bagge.
Odense Adresse-Contoirs Efterretninger, 1842-05-09
At Søekrigscommissair og Mynsterskriver Frederik Bernhard von Grodschilling her i Byen ved Døden er afgaaet den 29 dennes, i sin Alders 49de Aar, bekjendtgjøres herved sørgeligst for hans fraværende Familie og Venner af Undertegnede, i hvis Familiekreds han stedse vil mindes med Kjerlighed og Høiagtelse. Aarhuus den 30 April 1842. Chr. A. Bünger.
Odense Adresse-Contoirs Efterretninger, 1842-05-09
Fra Pressen er udkommen og faaes i S. Hempels Boglade: Den franske Revolutions Historie, fortalt af Thiere. oversat af Rosen. -1 Hefte, 36 s. Heftet.
Odense Adresse-Contoirs Efterretninger, 1842-05-09
Efterat den almindelige Jnteresse, hvormed de 2 første Hefter af dette Værk modtoges og den deraf følgende hurtige Afsætning havde gjort et nyt Oplag af disse Hefter nødvendigt, er Oplaget nu forøget til det Dobbelte, af hvilken Aarsag det en bleven muligt atter at aabne Subskriptionen paa dette i hør Grad lærerige og interessante historiske Værk. - Hvorvidt de til den originale Udgave hørende Portraiter af de i denne Historie meest fremtrædende Personer samt Vignetter, forestillende de vigtigste Scener, efter et fra flere Sider gjentaget Ønske, vil kunne ledsage Oversættelsen i veltrufne Lithographier, skal om kort Tid blive bekjendtgjort.
Odense Adresse-Contoirs Efterretninger, 1842-05-09
Da Hr. Baron C. F. v. Blixen Finecke til Stamhuset Dallund nu har modtaget sine Kapitaler af Lunde, Scham og Schoubye Herreders Overformynderie, saa vilde de, der have laant af samme, behage i Juni Termin, d. A. og fremdeles at betale Renten til mig og ikke til Overformynderiet. Dallund den 7 Mai 1842. G. Heiberg.
Odense Adresse-Contoirs Efterretninger, 1842-05-09
En Student, der i Juni Maaned underkaster sig Examen ved Skaarup Seminarium, søger en Ansættelse ved en Skole eller som Jnformator. Reflecterende behage at henvende dem til Seminariets Forstander, Hr. Pastor Holberg.
Odense Adresse-Contoirs Efterretninger, 1842-05-09
En Jomfrue, som i flere Aar har tjent som Huusholderske hos nogle af de første Herskaber, hvorfra hun kan forevise de bedste Anbefalinger, saavel om Duelighed som om øvrige Forhold, ønsker sig til første Novbr. en Tjeneste i samme Stilling. Adressecontoiret modtager billetter, mærkede A.
Odense Adresse-Contoirs Efterretninger, 1842-05-09
En Jomfrue, som kan paatage sig at bestyre en herskabelig Huusholdning til Fuldkommenhed i enhver Henseende, hvorfor tilfredsstillende Vidnesbyrd haves, søger formedelst anden Bestemmelse en lignende Plads, enten strax eller til 1 Novbr. De herpaa Reflecterende vilde behage at aflægge en Billet paa Adressecontoiret, mærket M. 1.
Odense Adresse-Contoirs Efterretninger, 1842-05-09
En ung Pige, ønsker sig mod Betaling anbragt i et herskabeligt Kjøkken, forunder en duelig Huusholderskes Veiledning at lære Huusholdningen. Anmeldelse herom modtager Adressecontoiret. Skipper A. Steffensen, afseiler og 8 a 9 Dage, og medtager Fragtgods og Passagerer til Kjøbenhavn. Vedkommende vilde behage at melde dem hos Kjøbmand Schjerbeck eller hos Skipperen udenfor Nørreport.
Odense Adresse-Contoirs Efterretninger, 1842-05-09
J den Hempelske Boghandling faaes de anordnede Lister til: Ministerialbøger, Skolejournaler, Navne=Dagbøger og Charakteerlister for den indbyrdes Underviisning, Skibsjournaler og Logbøger, Sporteljournaler, Overformynderie protokoller, Hoved= og Kassebøger, Post-Contra bøger. Hvilke Lister kunne faaes indbundne i Protokoller, af Størrelse efter Enhvers Ønske. H. Dorch's HattefabrikOdense. er altid forsynet med et Oplag af udmærkede gode Filt- og Silkehatte i flere forskjellige Sorter og i moderneste Facon, især udmærker sig en nyere Sort Pariser Silkehatte formedelst deres Lethed og smukke Udseende, som og flere Sorter graae Sommerhatte, hvormed jeg er saa fri at anbefale et æret Publicum. Ne Assurance-Angivelser. og Blanqvetter for Extra Bidrag for Medlemmerne af det fyenske Brandassurance-Selskab, samt Angivelser for Medlemmerne af det "Lille Brandassurance-Selskab, faaes i Hempelske Boghandling. Bopæls Forandring.
Odense Adresse-Contoirs Efterretninger, 1842-05-09
Til Underretning for mine ærede Kunder og Vedkommende meddeles, at jeg den 19 April er henflyttet i Gaarden No. 31, paa Overgade, og anbefaler mig derfra, som tidligere fra Overgade No. 26, med nye, solide og moderne Vogne i alle Facons, samt Reparationssarbeide. Som det skal være mit Formaal fremdeles at udføre mine Productioner til Vedkommendes Tilfredshed, haaber jeg derved at vedligeholde den Tillid, som hidindtil er bleven mig tildeelt. Ærbødigst. Odense den 25 April 1812. M. L. Jantzen.
Odense Adresse-Contoirs Efterretninger, 1842-05-09
At jeg er bleven forsynet med et Udvalg af Kraver, saavel tætte som klare i alle Størrelser, Kapper, Manschetter, Lommetørklæder og smukke engelske Blonder er jeg herved saa fri at bekjendtgjøre. Wilhelmine Unna.
Odense Adresse-Contoirs Efterretninger, 1842-05-09
Fra den Mathowske Modehandel i Kors B. gaden, som assisteres ved en fra GlassingsJndustrie i Kjøbenhavn udlært Kunstnerinde, vil herefter kunne erholdes deels færdige og deels efter Bestilling alle Sorter Damehatte, Kapper, Blomster m.m., i den nyeste Smag og fortrinligste Qvalitet.
Odense Adresse-Contoirs Efterretninger, 1842-05-09
Ogsaa haves stedse Forraad af fine Silke=Mands hatte af nyeste Facon.
Odense Adresse-Contoirs Efterretninger, 1842-05-09
Undertegnede, som i disse Dage er hjemkommen fra Hamborg, tillader sig at anbefale et derfra medbragt Udvalg af de nyeste og smagfuldeste Sommer Artikler. Svendborg den 2 Mai 1842. M. J. Mejer.
Odense Adresse-Contoirs Efterretninger, 1842-05-09
Lægdspapir. Trykte Schemata til Lægdslister, Af- og Tilgangslister for Lægderne, Udtog af Lægdsrollerne faaes Hempelske Boghandling. i den 2000 Rbd. Sølv,
Odense Adresse-Contoirs Efterretninger, 1842-05-09
af Umyndiges Midler under dette Overformynderie, er at erholde til Laans i førstkommende 11 Juni Termin d. A., mod lovbefalet Sikkerhed. Nyborg Kjøbstads Overformynderie den 8 Mai 1812. B. Sørensen. J. C. Bech. 9 Rbd. 65 s. Repræsentativer, af Umyndiges Midler, under Stamhuset Hindsgauls Overformynderie, kunne strax erholdes til Laans, mod lovbefalet Sikkerhed. Hindsgaul den 7 Mai 1812. Madsen. Mod anordningsmæssig Sikkerhed kan 28 Rbd. 5 Mk. 8 s. Repræs, strax erholdes til Laans af Stamhuset Thorsengs Umyndiges Midler. Svendborg den 6 Mai 1812. M. J. Pasbjerg.
Odense Adresse-Contoirs Efterretninger, 1842-05-09
J Nørreaabye Præstegaard staaer til Salg i Løbet af 11 Dage fra Dato (7 Mai) en sort uskaaren 2 Aars Hesteplag, af reen dansk Race, 10 Qv. 1 1/2 T., af udmærket smuk Statur, rene og stærke Been, som egner sig til Stodhest. Et Par gamle Arbeidsheste, en god stærk Arbeidsvogn, samt en god stærk malet Fjellevogn med lakerede Sæder, og til samme et Sæt Kilker, er at bekomme tilkjøbs hos J. J. Limkilde ved Vesterport.
Odense Adresse-Contoirs Efterretninger, 1842-05-09
Parasoller. i den nu brugelige Størrelse, større som Knæk mindre som almindelige Stang=Parosoller, ere i Dag L. B. Jürgensen, arriverede hos Vestergade.
Odense Adresse-Contoirs Efterretninger, 1842-05-09
Nyt ægte Riga og reent dansk Sædehørfrøe kan faaes hos H. Teisen.
Odense Adresse-Contoirs Efterretninger, 1842-05-09
Rene Sæde=Vikker kan bekommes i større og mindre Par N. Chr. Nielsen. tier hos paa Nørregade Nr. 151.
Odense Adresse-Contoirs Efterretninger, 1842-05-09
Friske Appelsiner og Citroner S. C. M. Münster, faaes hos Odense Overgade.
Odense Adresse-Contoirs Efterretninger, 1842-05-09
Kjøbenhavnsk Kornbrændeviin, velsmagende og af 8 Graders Styrke, er arriveret og sælges billigt hos Middelfart den 7 Mai 1812. A. Meyer.
Odense Adresse-Contoirs Efterretninger, 1842-05-09
Hos Dyrlæge Knudsen paa Fisketorvet staaer til Salg en nye solid Fjellevogn med 2 lakerede Stole og Kudskesæde. Øverste Etage i Gaarden No. 689 paa Nedergade er at faae til Leie til Michaeli Flyttetid.
Odense Adresse-Contoirs Efterretninger, 1842-05-09
En Leilighed i Overgade, bestaaende af 4 Værelser, Kjøkken, Pigekammer og Spiiskamre i Stueetagen, samt 2 smaae Værelser og Pultekammer i 2den Etage ere at faae til Leie til Michaeli Flyttetid. Adressecontoiret anviser.
Odense Adresse-Contoirs Efterretninger, 1842-05-09
En Kjøbmandsgaard med Dampbrænderie, Odense. Paa Grund af tiltagende svageligere Helbred, agter jeg at sælge denne, paa den nærsomste Deel af Vestergade beliggende Gaard, med deri værende Dampbrændeviinsbrænderie og dertil hørende Apparater, samt Maskinerie med Hestegang til Mæskning af Kartofler. Dampkjedlen er ikke af Jern, men af Kobber, nye, meget solid og til dette Brug rigtig construeret. dertil indrettet saaledes, at den tillige til enhver Tid kan bruges som selve Brændeviinskjeddel. Gaarden kan ogsaa partielt afhændes i 3 Partier (det ene med Jndgang fra Puge strædet) saavelsom (om ønskes) uden Brændevinsapparaterne. Conditionerne, med Hensyn til Udbetalingerne, kan forventes billige. Man behage at henvende sig til Eieren Andr. Brnstrup.
Odense Adresse-Contoirs Efterretninger, 1842-05-09
En Landeiendom c. 2 Miil fra Horsens Kjøbstad, hvortil ligger, et Areal af omtrent 100 Tdr. Land, nogen Engslet og Skov, samt Tørveskiær til Fornødenhed, kan erholdes tilkjøbs. Det Nærmere erfares hos Hospitalsforstander Hjerrild i Horsens. - Et Boelsted, 1 1/2 Miil fra Odense, med 25 Tdr. Land bedste Jord, overflødig god Tørv og Engbund, Hegnet sat med Levende, er tilkjøbs, naar man vil henvende sig til Kjøbmand Friis i Odense.
Odense Adresse-Contoirs Efterretninger, 1842-05-09
Den mig tilhørende, i Hyllested pr. Slagelse beliggende fuldkomne Eiendomsgaard er, paa Grund af min Jndtrædelse i Levevei andetsteds, at erholde tilkjøbs. Gaardens Jorder, som ere skyldsatte for 8 Tdr. 7 Skpr. 5 Alb., indeholde circa 54 Tdr. Land af fortrinlig Godhed, og ere besaaede med 6 Tdr. Vintersæd, deels Hvede, deels Rug, der staaer særdeles godt, og med 24 Tdr. Vaarsæd, foruden Kartofler. Bygningerne, som ere opførte af Nye for omtrent 8 Aar siden, ere solide, velvedligeholdte og afgive Bopæl for en Familie udenfor Bondestanden. Vedkommende, som ønske at entrere i Handel om denne Eiendom, behage at henvende sig til mig. Hyllested pr. Slagelse den 5 Mai 1842. Hans Jørgen Hansen.
Odense Adresse-Contoirs Efterretninger, 1842-05-09
Licitation. Jfølge Begjæring af Fattigcommissionen hersteds, bliver Onsdagen den 18 Mai førstkommende, Formiddag Kl. 10, paa Byens Raadstue afholdt offentlig Licitation over Opførelsen, af et nyt grundmuret Fattighuus, 2 Etager høit, efter det derover forfattede Overslag, til Beløb 1717 Rbd. 72 s., som tilligemed Tegning og Conditioner vil blive fremlagt ved Licitationen og 8 Dage forinden er til Eftersyn paa mit Contoir. Hvilket herved til Lysthavendes Efterretning bekjendtgjøres. Bogense Byefogedcontoir den 29 April 1812. Baadsgaard.
Odense Adresse-Contoirs Efterretninger, 1842-05-09
Gran-Auction. Torsdagen den 19 Mai førstk., bliver i Baroniet Brahetrolleborgs Naalskove afholdt Auction over en betydelig Deel Bjelker, Spær og Lægter. Auctionen begynder og Formiddagen, Kl. 10 ved Kræmmerhuset i Nybygtgaarde; hvilket herved til Lysthavendes Efterretning bekjendtgjøres. Brahetrolleborg Birks Contoir den 7 Mai 1812.